USA otti haltuunsa pohjoiskorealaisen rahtilaivan pakotteiden rikkomisen vuoksi - ESS.fi
USA otti haltuunsa pohjoiskorealaisen rahtilaivan pakotteiden rikkomisen vuoksi
Pohjois-Korean johtaja Kim Jong-un maan virallisen uutistoimiston KCNA:n 5. toukokuuta julkaisemassa kuvassa. Lehtikuva / AFP KCNA via KNS
Yhdysvaltain oikeusministeriö kertoi torstaina maan ottaneen haltuunsa pohjoiskorealaisen rahtilaivan, jolla epäillään rikotun maan vastaisia talouspakotteita. Ministeriön mukaan alusta on käytetty laittomasti hiilen vientiin Pohjois-Koreasta ja koneiden tuontiin ulkomailta.
Ministeriön mukaan rahasiirrot aluksen kunnostamiseen ja varustamiseen tehtiin amerikkalaisten pankkien kautta näiden tietämättä, mikä rikkoo Yhdysvaltain ja YK:n pakotteita.
– Tämä alus on nyt poissa vesiltä. Pohjois-Korea ja yritykset, jotka auttavat sitä välttämään Yhdysvaltain ja YK:n pakotteita, saavat oppia että käytämme kaikkia työkalujamme pakotteiden valvontaan – mukaan lukien takavarikointia ja rikossyytteitä, kommentoi tiedotteessa apulaisoikeusministeri John Demers.
Takavarikoitu 17 tuhannen tonnin alus on yksi Pohjois-Korean suurimmista rahtilaivoista.
Juttua korjattu 10.5. klo 15.35: Takavarikoitu alus oli 17 tuhannen tonnin rahtilaiva, ei 17 tonnin rahtilaiva.
Politiikka Diplomatia Ulkopolitiikka Kansainväliset suhteet Ulkomainen apu
Talouspakotteet Levottomuudet Konfliktit Sodat Muut konfliktit